ในวันที่ 6 กันยายน คศ.1522
เรือวิคทอเรีย ได้แล่นเข้าไปใน อ่าวทางตอนใต้ของสเปน
เรือที่ยับเยินกับลูกเรือ 18 คน คือสิ่งที่เหลืออยู่
จากขบวนเรือที่ออกเดินทางเมื่อสามปีก่อน
กระนั้น การเดินทางนี้นับว่าประสบความสำเร็จ
เพราะ เรือวิคทอเรียได้บรรลุ ในสิ่งที่ไม่เคยมีใครทำมาก่อน
การเดินทางรอบโลกเป็นครั้งแรก
เรื่องนี้เริ่มต้นจริง ๆ เมื่อปีค.ศ.1494
สองปีหลังจากการเดินทางของโคลัมบัส ในนามของสเปน
การค้นพบของโคลัมบัสทำให้ ผู้นำคาทอลิคสเปน
เข้าหาสันตปาปาเพื่ออ้างสิทธิ์ครอบครอง ดินแดนใหม่ก่อนโปรตุเกส
สันตปาปาแก้ปัญหาความขัดแย้ง โดยการวาดเส้นสมมติบนแผนที่โลก
สเปนมีสิทธิ์เหนือดินแดนฝั่งตะวันตก
และโปรตุเกสได้ฝั่งตะวันออก
สเปนและโปรตุเกส สองมหาอำนาจทางทะเล ในเวลานั้น
ตกลงในคำตัดสินนี้ซึ่งกลายมาเป็น สนธิสัญญาทอร์เดสิลแอส
ในเวลานั้น ทั้งสองประเทศต่างก็เล็ง ไปยังสิ่งสำคัญอย่างเดียวกัน
เส้นทางการค้าไปยังหมู่เกาะเครื่องเทศ ที่ปัจจุบันคือ อินโดนีเซีย
เครื่องเทศที่นั่น
ถูกใช้เป็นเครื่องปรุงรส
ถนอมอาหาร
และยากระตุ้นกำหนัด
ซึ่งมีค่ามากกว่าทองคำหลายเท่า เมื่อเทียบตามนำ้หนัก
แต่เพราะโปรตุเกสคุมเส้นทางทะเลด้านตะวันออก
ทางเลือกที่เป็นไปได้ทางเดียวของสเปนคือ แล่นเรือไปทางตะวันตก
ดังนั้นเมื่อ ผู้แปรพักตร์ชาวโปรตุเกส ชื่อ เฟอร์ดินาน แมคเจลเลน
อ้างว่ามีเส้นทางด้านตะวันตก ไปยังเกาะเครื่องเทศ
กษัตริย์ชาร์ลส์จึงตั้งเขาเป็น กัปตันกองเรือสเปน
และให้ข้าวของต่าง ๆ ทุกอย่างที่เขาต้องการ
นอกเหนือจากการแบ่งผลกำไร จากการเดินเรือแล้ว
เขายังให้เรือห้าลำ และลูกเรือ 260 คน แก่แมคเจลแลน
บรรดาลูกเรือรวมถึงทาสหนุ่มชื่อ เอนริเก้
ที่แมคเจลเลนจับมาจากการเดินทางไปมาละกา ก่อนหน้านี้
และอันโทนิโอ พิกาเฟตตา
ผู้สูงศักดิ์ชาวเวเนเซียที่แสวงหาการผจญภัย
ในวันที่ 20 กันยายน 1519 ขบวนเรือถอนสมอ
และมุ่งหน้าตะวันตกเฉียงใต้
หลังจากเข้าฝั่ง ณ ที่ปัจจุบันคือ บราซิล
มันเดินทางต่อไปตามแนวชายฝั่ง สำรวจทางน้ำที่จะนำไปสู่แผ่นดินตอนใน
พวกเขาค้นหาเส้นทางในตำนาน ที่เชื่อมตะวันออกกับตะวันตก
เมื่ออากาศเลวร้ายลง
ความเจ็บช้ำของพวกสเปน ที่มีกัปตันเป็นชาวโปรตุเกสก็เพิ่มมากขึ้น
ในไม่ช้าการจราจลอย่างรุนแรงก็ปะทุขึ้น
ซึ่งแมคเจลแลนได้บดขยี้ ด้วยความโหดร้ายสุดบรรยาย
แต่ปัญหาของเขาเพิ่งจะเริ่มต้น
ระหว่างภารกิจออกลาดตระเวน เรือ ซานติอาโก ล่มจากพายุ
จากนั้นขณะสำรวจทางน้ำแคบ ๆ
กัปตันของเรือ ซาน อันโทนิโอ ก็ฉวยโอกาสหลบหนี
และแล่นเรือกลับบ้าน
แมคเจลเลนสู้ต่อไป
ในวันที่ 21 ตุลาคม เขาเริ่มสำรวจเส้นทาง ที่พอจะแล่นเรือไปได้
27 วันที่หนาวเหน็บให้หลัง
เรือสามลำที่เหลือก็ปรากฏออกมาจาก ที่ซึ่งปัจจุบันเราเรียกว่า
ช่องแคบแมคเจลแลน เข้าสู่มหาสมุทรแปซิฟิค
ขบวนเรือไม่ได้คาดคิดว่า มหาสมุทรจะกว้างใหญ่มหาศาล
หลังจาก 98 วันในทะเล ลูกเรือหลายสิบคน ก็ตายจากโรคลักปิดลักเปิดและการขาดอาหาร
และเมื่อพวกเขาถึงฝั่งอีกครั้งในที่สุด
ทาสหนุ่ม เอนริเก้ ก็แสดงให้เห็นว่า สามารถสื่อสารกับชาวพื้นเมืองได้
จุดมุ่งหมายอยู่ไม่ไกลแล้ว
แล่นเรือต่อไปทางตะวันตก แมคเจลแลนได้รับ การต้อนรับอย่างอบอุ่นจากราชาฮูมาบอน แห่งเซบู
ดังนั้นเมื่อราชาขอให้เขาช่วยปราบกบฎ
และทำให้หัวหน้ากบฏมัคทานเข้ารีต
กัปตันตกลงทันที
การผจญภัยครั้งนี้กลายเป็นครั้งสุดท้ายของเขา
ด้วยความมั่นใจเกินไปและกำลังด้อยกว่ามาก กองกำลังของแมคเจลแลนก็ถูกรุม
และหอกไม้ไผ่ของชาวพื้นเมือง ก็ปลิดชีวิตของกัปตันลง
แต่การเดินทางยังคงดำเนินต่อไป
พินัยกรรมของแมคเจลแลนระบุว่า ให้ปล่อยเอนริเก้เป็นไท
แต่การเดินทางยังต้องอาศัยล่าม
เมื่ออิสรภาพของเขาดูไม่แน่นอน
เชื่อกันว่าเอนริเก้ได้วางแผนร่วมกับราชา
ให้ฆ่าทหารสเปน 30 คนในงานเลี้ยงบนชายหาด
ไม่เคยมีใครได้ยินข่าวคราวเอนริเก้อีกเลย
แต่ถ้าเขาสามารถกลับไปที่มะละกาได้
เขาอาจจะเป็นคนแรกที่ได้เดินทางรอบโลกจริง ๆ
ขณะเดียวกัน ผู้ที่รอดชีวิต ได้เผาเรือ คอนเซปซิออน
และเดินเรือต่อไป
ในที่สุดพวกเขาก็ไปถึงเกาะเครื่องเทศ ในเดือน พฤศจิกายน 1521
และบรรทุกสินค้าล้ำค่าเต็มลำ
แต่พวกเขายังต้องเดินทางกลับสเปน
เรือ ทรินิแดด ล่ม หลังจากถูกยึดโดยโปรตุเกสไม่นาน
เรือ วิคทอเรีย เดินทางต่อไปทางตะวันตก โดยมีกัปตันคือ ฮวน เซบาสเตียน เอลคาโน
หนึ่งในผู้ก่อกบฏที่ได้ยกเว้นโทษ
แม้ว่าแทบจะเป็นไปไม่ได้ แต่เรือลำเล็กก็กลับถึงสเปนได้
พร้อมกับกานพลูและอบเชยเต็มลำเรือ
มากพอที่จะเป็นค่าเดินทางและยังได้กำไรด้วย
นักประวัติศาสตร์ที่หมกมุ่น
อย่างพิกาเฟตตาได้บรรยายดินแดน และผู้คนที่เขาได้พบเจอ
ด้วยความช่วยเหลือของทาสผู้ถ่อมตน
เขายังแต่งหนังสือคู่มือภาษาพื้นเมือง
เล่มแรกของโลก
ปูมการเดินทางของเขาทำให้เรารู้เรื่องนี้
ตำนานของแมคเจลแลนยังคงอยู่
เขามีกาแลคซีและโครงการอวกาศตั้งชื่อตามเขา
เอลคาโนก็ได้รับการเฉลิมฉลองในสเปน
ด้วยตราอาร์มและหน้าของเขาบนธนบัตรและแสตมป์
โชคชะตาที่ร่วมกัน เหล่าผู้รอดตาย
และหลายร้อยคนที่สละชีพ
ได้ท้าทายความเชื่อดั้งเดิม
และประสบความสำเร็จการเดินเรือครั้งหนึ่ง ในประวัติศาสตร์ที่เคยคิดกันว่าเป็นไปไม่ได้